แรงขายหุ้นพลังงานกด SET ปิดลบ 0.47 จุด มูลค่าซื้อขายเบาบาง 3.7 หมื่นลบ.เซ่นราคาน้ำมันร่วง
แรงขายหุ้นพลังงานกด SET ปิดลบ 0.47 จุด มูลค่าซื้อขายเบาบาง 3.7 หมื่นลบ.เซ่นราคาน้ำมันร่วง โดยดัชนีปิดตลาดวันนี้ ที่ระดับ 1,666.68 จุด ลบ 0.47 จุด หรือ 0.03% มูลค่าการซื้อขาย 3.71 หมื่นล้านบาท
29 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,666.68 จุด ลบ 0.47 จุด หรือ 0.03% มูลค่าการซื้อขาย 3.71 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้แกว่งแคบ คล้ายตลาดหุ้นในภูมิภาคเอเชียที่เคลื่อนไหวทั้งแดนบวก-ลบ เนื่องจากยังไม่มีปัจจัยใหม่เข้ามา ขณะเดียวกันก็ได้รับแรงกดดันจากหุ้นในกลุ่มพลังงานที่ปรับตัวลงตามราคาน้ำมันที่ลงมาแรง
อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนต่อไป และให้ติดตามการประชุมธนาคารกลางสหรัฐฯ (เฟด) ที่จะมีขึ้นในวันที่ 30 เม.ย.- 1 พ.ค.นี้
ส่วนแนวโน้มการลงทุนในวันพรุ่งนี้ (30 เม.ย.) นายชัยยศ กล่าวว่า ตลาดฯคงยังแกว่งแคบระหว่างรอความชัดเจนปัจจัยการเมืองในประเทศ หลังจากที่คณะกรรมการการเลือกตั้ง (กกต.) ระบุว่าจะจะสรุปสูตรคำนวณ ส.ส.ปาร์ตี้ลิสต์ในสัปดาห์นี้ พร้อมให้แนวรับ 1,660 จุด ส่วนแนวต้าน 1,675-1,680 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 1,519,865.05 ล้านบาท ปิดที่ 48.75 บาท ลดลง 0.50 บาท
SCC มูลค่าการซื้อขาย 1,440,134.60 ล้านบาท ปิดที่ 458.00 บาท เพิ่มขึ้น 4.00 บาท
BEM มูลค่าการซื้อขาย 1,371,980.30 ล้านบาท ปิดที่ 10.90 บาท เพิ่มขึ้น 0.40 บาท
PTTEP มูลค่าการซื้อขาย 1,251,250.20 ล้านบาท ปิดที่ 133.00 บาท ลดลง 2.00 บาท
PTTGC มูลค่าการซื้อขาย 1,217,051.82 ล้านบาท ปิดที่ 68.50 บาท ลดลง 0.25 บาท
ตลาดหุ้นเอเชีย
